Am Samschtig hets denn gheisse Koffer packe.   Nach 9 schöne Wuche bis Mellors freue mr eus jez wider ufe Wuche Backpackers und vor allem natürlich uf eusi Wohnig. Aber mr sin natürlich au chli wehmüetig, denn mr hän wirklich e tolli Zyt do gha. SÄsse isch immer super gsi, sHüsli isch wunderschön und heimelig gsi und au mit dr Fay und em Tony hemmers sehr guet gha. Uf jede Fall het eus denn sTaxi ines Backpackers nöch zum Zentrum brocht. Nochdem mr eus doert chli installiert haen simer ins Zentrum spaziert (ca. 5 min). Doert isch e riese  Menscheuflauf gsi. Me het eus denn erklaert dass Huet dr grossi Wiehnachtsumzug isch. De hemmer eus natuerlich nid loh entgoh und flissig Bilder gmacht (siehe Album). Sisch halt chli meh fuer Chinder gsi und so wiemes usem TV vo Amerika kennt. Aber mr haen dr Plausch gha.   Am Sunntig simmer denn voller Freud wider selber für eus go ichaufe und hän wider für eus selber köcherlet - Mr gniesse das seehr!! =) und natürlich aus usschlofe und nüt mache.